钦定古今图书集成/历象汇编/庶征典/第153卷 > 《宋史》 > 陈
## 钦定古今图书集成/历象汇编/庶征典/第153卷 > 《宋史》 > 陈

### 武帝时谣

按《隋书五行志》：“陈初有童谣曰：‘黄班青骢马，发自寿
阳涘。来时冬气未，去日春风始’。”其后陈主果为韩擒
所败。擒本名擒虎，黄班之谓也。破建康之始，复乘青
骢马，往反时节皆相应。陈时江南盛歌王献之《桃叶》
之词曰：“桃叶复桃叶，渡江不用楫。但渡无所苦，我自
迎接汝。”晋王伐陈之始，置营桃叶山下。及韩擒渡江，
大将任蛮奴至新林以导北军之应。

### 后主时谣诗妖

按《隋书五行志》：“陈后主造齐云观，国人歌之曰《齐云
观》，寇来无际。畔功未毕，而为隋师所虏。　祯明初，后
主作新歌，词甚哀怨，令后宫美人习而歌之。其辞曰：
‘玉树后庭花，花开不复久’。时人以歌谶，此其不久兆
也。”